laion/Wikipedia-Exotic huggingface dataset:
יורם ישראלי

יורם ישראלי (נולד ב-18 במרץ 1953) הוא פוליטיקאי שכיהן כראש המועצה האזורית מטה אשר. יורם ישראלי נולד ב-18 במרץ 1953 בבית חולים "העמק" ליוסף ("אורוס") ועדה ("אדל'ה") ישראלי, חברי ומייסדי הקיבוץ הדתי עין הנצי"ב בעמק בית שאן. הוריו עלו מגרמניה בשנת 1935 כחלוצים צעירים ונפגשו בעיר גנים בחיפה[דרושה הבהרה], שם הקימו גרעין עבודה שעסק בעבודות חקלאיות שונות ברחבי הארץ. לאחר מסע ארוך, בעיקר בחיפוש אחר עבודות חקלאיות ברחבי הארץ, הקימו את היישוב אמונים בחולות נחלת יהודה ע"ש גרעין המייסדים "אמונים". ב־1946, בצו התנועה, נדדו לעמק בית שאן ובט"ו בשבט שנה זו, הקימו את קבוץ עין הנצי"ב בו נולדו חמשת ילדיהם ובהם יורם ישראלי וארבעת אחיו. את לימודיו עשה יורם ישראלי בבית הספר הדתי המשותף לקיבוצי האזור הדתיים בעמק בית שאן. לאחר סיום לימודיו, התגייס לקורס טיס ומשם דרך הנח"ל וקורס קצינים הגיע לאחר סיום מלחמת יום כיפור, לשירות כמ"פ טנקים בחטיבת השריון 188 ברמת הגולן. את שירות המילואים שלו עשה בחטיבת טנקים מילואים בדרום הארץ. בתפקידו האחרון שימש כסמח"ט החטיבה, בדרגת סא"ל. ב־1977 לאחר שירות בקבע התחתן עם אשתו סמדר, בת קיבוץ געתון, אותה הכיר בזמן השירות הצבאי. לאחר טיול ארוך בעולם חזר והתקבל עם סמדר כחברים בקיבוץ געתון. בקיבוץ עבד במטע האבוקדו ושימש במיגון תפקידים בהם בין השאר: מזכיר קיבוץ, מנהל עסקי של הקיבוץ, גזבר הקיבוץ ויו"ר הקיבוץ. משנת 2000 ניהל את החברה הכלכלית במועצה האזורית מטה אשר. בנוסף ניהל את אגודת המים האזורית "מאגרי אשר" והיה אחראי להקמת מפעל ההשבה הגדול לאספקת מי קולחים לשטחי החקלאות בגליל המערבי. לאחר פטירתו הפתאומית של יהודה שביט ראש המועצה האזורית מטה אשר, התמודד בדצמבר 2013 בבחירות לראשות המועצה וזכה בהם בלמעלה מ-60% מקולות המצביעים. ישראלי נשוי לסמדר, לזוג יש שתי בנות ובן. מתגוררים בקיבוץ געתון. על יורם ישראלי(הקישור אינו פעיל) תאיר פז, יורם ישראלי הוא ראש מועצת מטה אשר החדש, 25/12/13, באתר בלינקר אדי גל, יורם ישראלי הוא ראש מועצת מטה אשר, באתר mynet (כפי שנשמר בארכיון האינטרנט), 29 בדצמבר 2013 יאיר קראוס, ראש המועצה נפטר, מנהל הקמפיין נכנס לנעליו, באתר nrg‏, 26 בדצמבר 2013 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קקומיסטו

קקומיסטו (שם מדעי: Bassariscus sumichrasti) הוא מין של ראקון קטן החי באמריקה המרכזית ביערות טרופיים. הוא מהווה מין בינים במשפחת הראקוניים בין הדביבון לחוטמן וקרוב משפחתו היחיד הוא דביבון זנב-טבעת הנפוץ במדבריות אמריקה הצפונית. הקקומיסטו מגיע לאורך 47-38 ס"מ ולמשקל 1.5-1 ק"ג, אין הרבה הבדל בין הזוויגים. יש לו זנב גדול ובעל טבעות וגופו כתום-אפור עם ראש בעל עיניים בולטות ואוזניים ארוכות מאוד. האף ורוד ומוארך. הוא מוארך וגמיש ומומחה בטיפוס על עצים, אך יש לו טפרים קצרים. הקקומיסטו נפוץ ממקסיקו עד פנמה אך נחבא מאוד אל הכלים. הוא יוצא לשוטט בלילה וצד לבד. הם מותאמים למגוון סוגי יערות ומעדיפים לחיות בצמרות אך לא נמצאים ביערות פתוחים עם עצים נמוכים. אוכלוסייתם בקוסטה ריקה נתונה בסכנה, אבל הרוב הגדול איננו בסיכון. הקקומיסטו אוכל כל מה שהוא ימצא בחופת היער לרבות יונקים קטנים, עופות וביצים, חרקים וזוחלים קטנים וכן אוכל צמחוני. הוא יורד לקרקע לעיתים רחוקות, שם הוא פגיע לטורפים משוטטים כמו היגואר. מדיה וקבצים בנושא קקומיסטו בוויקישיתוף קקומיסטו, באתר ITIS (באנגלית) קקומיסטו, באתר NCBI (באנגלית) קקומיסטו, באתר Animal Diversity Web (באנגלית) קקומיסטו, בבסיס הנתונים ARKive (באנגלית) קקומיסטו, באתר האנציקלופדיה של החיים (באנגלית) קקומיסטו, באתר GBIF (באנגלית) קקומיסטו באתר הרשימה האדומה של IUCN
דניאל ליפשיץ (כדורגלן)

דניאל ליפשיץ (נולד ב-24 באפריל 1988 בגטבורג שבשוודיה) הוא כדורגלן עבר ישראלי ששיחק בעמדת השוער. ליפשיץ נולד בשוודיה לאם שוודית ולאב ישראלי מקיבוץ ניר עוז, אשר הכירו כשאמו התנדבה בקיבוץ. כשהיה בן 7 עלה לישראל עם משפחתו, גדל בניר עוז והחל לשחק כדורגל במחלקת הנוער של מכבי חיפה. בינואר 2007 עבר ליפשיץ לקבוצת הנוער של מכבי נתניה וחתם על חוזה מקצועני ראשון ל-4 שנים במועדון. ב-28 בנובמבר 2007 ערך את משחקו הראשון בקבוצה הבוגרת, נגד בני סכנין במסגרת גביע הטוטו. ב-28 בדצמבר 2008 ערך את הופעתו היחידה במדי הנבחרת הצעירה, במשחק נגד הנבחרת הבוגרת של אוזבקיסטן. את הופעתו הראשונה בליגת העל ערך ב-11 באפריל 2009, כשפתח בהרכב מכבי נתניה במשחק מול מכבי פתח תקווה. בעונת 2009/2010 ערך 15 הופעות בליגת העל. לקראת עונת 2010/2011 עבר ליפשיץ למכבי אחי נצרת מהליגה הלאומית, אף שותף רק בשלושה משחקים בכל המסגרות, ובינואר 2011 הצטרף להפועל באר שבע, שם שימש שוער מחליף למשך שנה וחצי. לקראת עונת 2012/2013 עבר למכבי אום אל-פחם מהליגה הלאומית, ובינואר 2013 עבר להפועל אשקלון מאותה הליגה. את עונת 2013/2014 החל ליפשיץ בהכח עמידר רמת גן, ובמהלך העונה עבר למכבי הרצליה. לקראת עונת 2014/2015 עבר ליפשיץ להפועל רעננה ולראשונה שימש שוער ראשון בליגת העל. ב-29 באוגוסט 2015 הצטרף ליפשיץ למכבי תל אביב בהשאלה. ב-17 באוקטובר ערך את הופעת הבכורה שלו בשער הקבוצה מול מכבי פתח תקווה, במהלכה הורחק בדקה ה-87 בכרטיס אדום. ב-16 ביוני 2016 חתם באופן קבוע במכבי תל אביב, ושימש כשוער מחליף לפרדראג ראיקוביץ'. בסך הכל ערך ליפשיץ 7 הופעות במדי מכבי תל אביב בכל המסגרות, ובסיום עונת 2017/2018 הודיע על פרישה ממשחק בעקבות פציעה בכתף. בשנת 2012 פתח ליפשיץ יחד עם דן רומן את חברת "Bourgogne Crown" המייבאת יינות מכעשרה יקבים בבורגון ומשווקת אותם למסעדות בתל אביב. בנוסף הוא גם היה חתום כדוגמן בסוכנות דוגמנות. ליפשיץ נשוי לאנה, דוגמנית גאורגית שהגיעה לישראל בעקבות בן זוגה דאז שהיה גם הוא כדורגלן, ולזוג בת אחת. סבו וסבתו של ליפשיץ, עודד ויוכבד, נחטפו לעזה במהלך מתקפת הפתע של חמאס על ישראל אשר הובילה למלחמת חרבות ברזל. הסבתא יוכבד שוחררה כעבור 17 ימים. דניאל ליפשיץ, באתר ההתאחדות לכדורגל בישראל דניאל ליפשיץ, באתר Transfermarkt דניאל ליפשיץ, באתר Soccerway דניאל ליפשיץ, באתר FootballDatabase.eu גלעד שוברט, הפועל באר שבע: דניאל ליפשיץ חתם, באתר ynet, 27 בינואר 2011 תומר רונא, השוער דניאל ליפשיץ חתם באום אל-פאחם, ynet, 5 ביולי 2012 יניב טוכמן, רענן ברנובסקי‏, מכבי תל אביב: ראיקוביץ' חתם ל-5 שנים, ליפשיץ סיכם, חואן פאבלו שוחרר, באתר וואלה, 29 באוגוסט 2015 ליגת העל: מכבי תל אביב ניצחה 1:2 את מכבי פתח תקוה, באתר וואלה, 17 באוקטובר 2015 יניב טוכמן‏, שוטה ארבלדזה מונה למאמן מכבי תל אביב. קרויף: "רצינו אותו מהרגע הראשון", באתר וואלה, 16 ביוני 2016 דניאל ליפשיץ החליט לפרוש, עומר אצילי יחזור להרכב מכבי תל אביב, באתר וואלה, 20 במאי 2018 גלי וולוצקי, עצר גול יצא יין, באתר כלכליסט, 29 באוקטובר 2013 הדוגמן של אלונה הזוג החם בשרון: כדורגלן שוודי ודוגמנית גיאורגית, באתר mynet,‏ 30 בדצמבר 2014 אחת המשוחררות משבי החמאס: סבתו של שוער העבר דניאל ליפשיץ, באתר ynet, 23 באוקטובר 2023 דניאל ליפשיץ על סבתו: "שחררו אותה כי ידעו שהיא לא תשרוד", באתר וואלה, 27 באוקטובר 2023
הוטיה קובנית

הוטיה קובנית (שם מדעי: Capromys pilorides) היא מין של מכרסם גדול ממשפחת ההוטיים החיה בטבע באי קובה שבאיים הקריביים ומהווה את מין ההוטיות הגדול ביותר בעולם (בעבר היו מיני הוטיות ענק שנכחדו). ההוטיה יחידה בסוגה. אורכה של ההוטיה 35–60 ס"מ והזנב 14–29 ס"מ כשמשקלה מגיע 2.8-8.5 ק"ג. ההוטיה היא בעלת פרווה ארוכה וגסה שצבעה משתנה משחור לחום וכולל צבעי אדום וצהוב חולי. יש להוטיה גוף מוצק ורגליים קטנות והיא מתהלכת לאט. היא מזכירה מעט קפיבארה מטפסת קטנה. יש לה מעיים המחולקים לשלושה מורעים, דבר חריג אצל מכרסמים העוזר לה לעכל עצה. ההוטיות הם מין החי בקבוצות קטנות בטבע ומתרבה באיטיות ממליטים גור אחד עד שלושה. הם יכולים להסתגל לשביה ואף אולפו מספר פרטים. ההוטיות נפוצות במגוון בתי גידול בקובה. ממנגרובים ועד לאזורים יבשתיים אבל מחבבות בעיקר את היערות הטרופיים. האוכלוסיות הגדולות חיות באיסלה דה לה חובנטוד, בארכיפלג סהנה וארכיפלג דוס לקונס וכן במגוון איים ושוניות ברחבי קובה. הם נפוצים גם במחוז גואנטנמו. הם יודעים לטפס על עצים וחיים בצמרות אך ישנים בלילה בין סלעים ומחילות בבדידות. הם מתרחקים מאזורים הרריים. ההוטיות הם אוכלי כל אבל עיקר מזונם הוא קליפות עצים, עלים ופירות. הם אוכלים גם חרקים וגם חולייתנים קטנים כמו לטאות. מדיה וקבצים בנושא הוטיה קובנית בוויקישיתוף הוטיה קובנית, באתר ITIS (באנגלית) הוטיה קובנית, באתר NCBI (באנגלית) הוטיה קובנית, באתר Animal Diversity Web (באנגלית) הוטיה קובנית, באתר האנציקלופדיה של החיים (באנגלית) הוטיה קובנית, באתר GBIF (באנגלית) הוטיה קובנית באתר הרשימה האדומה של IUCN
בן כהן (איש עסקים)

בנט "בן" כהן (באנגלית: Bennett "Ben" Cohen; נולד ב-18 במרץ 1951) הוא איש עסקים ונדבן יהודי אמריקאי, ממייסדי חברת בן אנד ג'ריס. כהן נולד במחוז נסאו שבלונג איילנד למשפחה יהודית. בנעוריו התעניין בקדרות, ולמד במספר מוסדות להשכלה גבוהה בניו יורק, תוך התפרנסות מעבודות מזדמנות שונות. התנסותו הראשונה בהכנת גלידה הייתה במסגרת שיעורי מלאכה שהעביר בבית ספר לבני נוער במצוקה. בשנת 1977 החליט כהן להיכנס לתחום הכנת המזון, יחד עם חבר נעוריו ג'רי גרינפילד. במאי 1978 פתחו השניים סניף של חברת "בן אנד ג'ריס" בתחנת דלק בברליגנטון שבורמונט, לאחר שהתכוונו בתחילה להקים במקום דוכן בייגלים. המרקם הייחודי של הגלידה, הכולל שבבי שוקולד רבים, נבע מהתתרנות ממנה סבל כהן, אשר העדיף מרקם דומיננטי לגלידה. לאחר שהחברה זכתה להצלחה ברחבי ארצות הברית, החל כהן לפעול למטרות נדבנות, באמצעות קרן בן אנד ג'ריס, שקיבלה דרך קבע 7.5% אחוזים מהכנסות חברת בן אנד ג'ריס. בשנת 1996 פרש כהן ממנכ"לות החברה, ומאז רכישתה בשנת 2000 בידי יוניליוור הפסיק להיות מעורב בניהולה, לאחר שגם לקה בליבו. בתחילת המאה ה-21 נודע כהן בתמיכתו במועמדים שונים לראשות המפלגה הדמוקרטית, ובהם ברק אובמה בשנת 2008, וכן בהתגייסותו לקמפיינים ציבוריים ליברליים. בבחירות 2016 תמך בברני סנדרס. ב-19 ביולי 2021 הודיעה יוניליוור על כוונתה להפסיק את מכירת מוצריה ב"שטחים הפלסטיניים הכבושים". בעקבות ביקורת מצד ישראל ומדינות שונות בארצות הברית, פרסם בן כהן (ביחד עם ג'רי גרינפילד) מאמר בניו יורק טיימס בו טענו השניים כי הפסקת הפעילות ב"שטחים הכבושים" אינה חרם על ישראל, וכי מדובר ב”החלטה חשובה המקדמת שלום“. לדעתם מדיניות ממשלת ישראל מהווה מכשול לשלום ומפרה את זכויות האדם הבסיסיות של הפלסטינים, וכי כיהודים בעצמם הם תומכים במדינת ישראל, אבל דוחים את הטענה כי ביקורת נגדה היא בבחינת פעולה אנטישמית או תמיכה בארגון BDS. מדיה וקבצים בנושא בן כהן בוויקישיתוף בן כהן, ברשת החברתית אקס (טוויטר) בן כהן באתר Biography בן כהן באתר Jewish Virtual Library בנט כהן וג'רי גרינפילד, מייסדי בן אנד ג'ריס: הפסקת הפעילות בשטחים הכבושים אינה חרם על ישראל, באתר הארץ, 29 ביולי 2021 We’re Ben and Jerry. Men of Ice Cream, Men of Principle., New York Times, July 28, 2021
קנאגאווה (מחוז)

מחוז קנאגאווה (ביפנית: Kanagawa-ken 神奈川県) הוא מחוז באזור קאנטו שבאי הונשו, יפן. בירת המחוז היא העיר יוקוהמה. מחוז קנאגאווה הוא חלק מאזור מטרופולין טוקיו, ורבות מערי המחוז נחשבות לפרברים של טוקיו. במחוז קנאגאווה נמצאו עדויות להתיישבות אנושית החל בתקופת ג'ומון (סביבות 400 לפנה"ס), ולאחר מכן התיישבו באזור אנשי יאמטו. בעבר היה השטח של מחוז קנאגאווה המודרני בשטחם של המחוזות מוסאשי וסגאמי, והעיר קמקורה שימשה בירת השוגונות בתקופת קמקורה. בתקופת אדו התחלקה השליטה על מחוז בין דאימיו, ששלט בחלק המערבי, ושוגונות טוקוגאווה, ששלטה בחלק המזרחי. בשנת 1853 נחת קומודור מת'יו פרי בקנאגאווה, ושנה לאחר מכן חתם על הסכם קנגאווה, שאילץ את יפן לפתוח את שערי נמליה לספינות אמריקניות. בהתאם לכך, נפתח נמל יוקוהמה, העמוק ביותר במפרץ טוקיו, לתנועת סחורות זרות, ועם השנים הפך לנמל המסחרי הגדול ביותר ביפן. הנמל בעיר יוקוסוקה, הקרוב לפתחו של מפרץ טוקיו, שימש לבניית נמל צבאי עבור הצי הקיסרי היפני, וכיום הוא משמש מפקדה עבור הצי השביעי של ארצות הברית ועבור כוחות ההגנה הימיים של יפן. לאחר תקופת מייג'י הפכה יוקוהמה לעיר המגורים המועדפת על זרים, וקו הרכבת הראשון של יפן, שנחנך ב-1872, נבנה בין טוקיו ליוקוהמה. בשנת 1923 התרחשה באזור רעידת האדמה הגדולה בקאנטו, שהחריבה את טוקיו, יוקוהמה, אזורים רבים במחוזות צ'יבה ושיזואוקה, כן אזורים נוספים במישור קאנטו. הים נסוג לאחור כ-400 מטרים, וחזר בצורת גל צונאמי, שגרם לכאלפיים הרוגים בקמאקורה, והרס את מרבית המבנים בעיר אודווארה. ב-1945 היו נתונות הערים יוקוהמה וקווסאקי להפצצות הכבדות ביותר מכל ערי יפן מידי האמריקנים. מיד לאחר המלחמה, נחת גנרל דאגלס מקארתור, המפקד העליון של כוחות הברית, בקנאגאווה, וכיום משמש המחוז ביתם של מספר בסיסי צי וצבא אמריקנים. לאחר סיום המלחמה חווה מחוז קנאגאווה צמיחה חדה באוכלוסייה, בדומה לשאר אזור מטרופולין טוקיו. נכון לשנת 2014 מתגוררים במחוז כ-9.1 מיליון תושבים, והוא המחוז השני הכי מאוכלס ביפן, אחרי טוקיו. מחוז קנגאווה יחסית קטן בשטחו, והוא ממוקם בפינה הדרום-מזרחית של מישור קאנטו, בין טוקיו והר פוג'י מצפון ומצפון-מערב, ומפרץ סגאמי ומפרץ טוקיו מדרום וממזרח, בהתאמה. חלקו המזרחי של המחוז הוא שטוח ברובו, ובו מרוכזת מרבית אוכלוסיית המחוז, בערי הנמל יוקוהמה וקווסאקי. החלק הדרום-מזרחי של המחוז מאוכלס פחות בצפיפות, ומרכז האזור הוא העיר קמאקורה, המושכת תיירים רבים בשל המקדשים העתיקים שבה. חלקו המערבי של המחוז הוא הררי, ובשל פעילות געשית באזור הוא עשיר באונסנים. כ-23% מכלל שטח המחוז מהווה פארקים לאומיים, כשהעיקרי שבהם הוא הפארק הלאומי של הר פוג'י. במחוז קנאגאווה 19 ערים: ארצות הברית מרילנד, ארצות הברית הרפובליקה העממית של סין ליאונינג, הרפובליקה העממית של סין אוקראינה אודסה, אוקראינה גרמניה באדן-וירטמברג, גרמניה קוריאה הדרומית מחוז גייאונגי, קוריאה הדרומית אוסטרליה גולד קוסט, קווינסלנד, אוסטרליה מלזיה פננג, מלזיה שוודיה וסטרה ייטלנד, שוודיה מדיה וקבצים בנושא קנאגאווה בוויקישיתוף אתר האינטרנט הרשמי של קנאגאווה (ביפנית) קנאגאווה, ברשת החברתית אקס (טוויטר) קנאגאווה, ברשת החברתית אינסטגרם קנאגאווה, באתר אנציקלופדיה בריטניקה (באנגלית) האתר הרשמי של מחוז קנאגאווה מדריך לקנאגאווה את מידע תיירותי על מחוז קנאגאווה
טנאט נוסרבייב

טנאט נוסרבייב (בקזחית: Таңат Нөсербаев; נולד ב-1 בינואר 1987) הוא כדורגלן קזחי המשחק בעמדת הקשר התוקף בטוראן טורקיסטן. נוסרבייב התחיל את הקריירה שלו באורדבסי שימקנט ובשנת 2006 עלה לקבוצה הבוגרת ועד מהרה הפך לשחקן הרכב. יכולתו הטובה של נוסרבייב במדי אורדבסי עוררה עניין מצידה של יאנג בויז ברן השווייצרית, אך בסופו של דבר הוא נשאר בקזחסטן. במאי 2010 נפצע בגבו וסיים את העונה. לפני עונת 2011 חתם באסטנה. ב-12 במרץ 2011 ערך את הופעת הבכורה שלו באסטנה בניצחון 0-1 נגד אורדבסי, קבוצתו הקודמת. במשחק זה אף כבש את שער הבכורה שלו במועדון. בעונת 2014 זכה עם המועדון באליפות הראשונה שלו, ואף היה שותף להעפלה ההיסטורית שלו לשלב הבתים של ליגת האלופות. ב-19 בינואר 2017 חזר לאורדבסי שימקנט. ב-20 באוגוסט 2008 ערך את הופעת הבכורה שלו בנבחרת הצעירה של קזחסטן במשחק ידידות נגד פולין, בו אף בישל שני שערים. באוקטובר 2008 ערך את הופעת הבכורה שלו בנבחרת הבוגרת נגד אנגליה באצטדיון ומבלי. ב-10 ביוני 2009 הבקיע את שער הבכורה שלו בנבחרת בהפסד 2-1 נגד אוקראינה. אסטנה אליפות קזחסטן (3): 2014, 2015, 2016 הגביע הקזחי (2): 2012, 2016 הסופר קאפ הקזחי (2): 2011, 2015 מדיה וקבצים בנושא טנאט נוסרבייב בוויקישיתוף טנאט נוסרבייב, באתר Transfermarkt טנאט נוסרבייב, באתר Soccerway טנאט נוסרבייב, באתר WorldFootball.net טנאט נוסרבייב, באתר National Football Teams טנאט נוסרבייב, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טנאט נוסרבייב".
שאלה

שאלה היא ביטוי לשוני המשמש לבקשת מידע. המידע המבוקש עשוי להינתן בדרך של תשובה.  השאלות התפתחו למגוון יישומים מעבר לבקשה מפורשת של מידע ממקור כלשהו. למשל, שאלה רטורית משמשת להבהרת טיעון, ואין ציפייה שיענו עליה.  שאלות הן השלבים הראשוניים של מחקר ראשוני. בשיטה מדעית על פי רוב השאלה יוצרת את הבסיס לחקירה, וניתן לראות בה שלב מעבר בין תצפית להשערת השערות. תלמידים בכל הגילאים משתמשים בשאלות במסגרת למידת תחומי דעת. היכולת של לומדים ליצור שאלה הניתנת לבדיקה חיונית ללמידת חקר. השיטה הסוקרטית של העלאת שאלות בנוגע לתגובות התלמיד יכולה לשמש את המורה כדי להוביל אותו לעבר האמת ללא הוראה ישירה ומסייע לתלמיד להגיע למסקנות לוגיות. שימוש נפוץ ומקובל לשאלות במערכת החינוך הוא במסגרת הערכת הידע של התלמיד באמצעות מבחן. השאלות הפילוסופיות מכוונות יותר כלפי רעיונות מאשר מידע עובדתי. אלו הן שאלות שלא ניתן לקבל עליהן מענה מלא ממקור כלשהו. הפילוסופיה עוסקת בשאלות שעולות כאשר אנשים מהרהרים בחייהם ובעולם סביבם. חלק מהשאלות הפילוסופיות הן פרקטיות ונובעות מתוך חיי המעשה. למשל: "האם יש הצדקה להמתת חסד?", "האם למדינה יש זכות להגביל צפייה והפצת פורנוגרפיה או להגביל פרסומים של סיגריות?" ועוד. שאלות פילוסופיות אחרות הן תאורטיות יותר, אף על פי שלעיתים קרובות הן נובעות ממחשבה אודות נושאים פרקטיים.  שאלת כן–לא שאלה רטורית ספק (אי-ודאות) שאילתה דקדוק השוואתי וכללי - מילת שאלה, דף שער בספרייה הלאומית
אברהם לוין

אברהם לוין (1924 - 16 ביולי 2015) היה קצין במשטרת ישראל, שימש סגן מפקד משמר הגבול וסגן מפקד המשמר האזרחי. לוין נולד במזכרת בתיה. ב-1941 הצטרף לפלמ"ח וב-1946 מונה למפקד פלוגה בגליל השרון בארגון ההגנה. במלחמת העצמאות נפצע באורח קשה בקרב לטרון וחולץ על ידי פנחס קופל. לאחר המלחמה היה ממקימי יחידת המיעוטים בצה"ל. עם הקמת משמר הגבול ב-1953 מונה למפקד פלוגת אימונים ובהמשך השנה למפקדה של פלוגה ח' שהייתה אחראית על גבול הצפון. ב-1960 מונה לסגן מפקד גדוד 2 (מרכז וירושלים) במשמר הגבול וב-1963 מונה למפקד הגדוד. הוא פיקד על הגדוד במהלך מלחמת ששת הימים. לאחר המלחמה פיקד על פרויקט הרחבת רחבת הכותל המערבי. ב-1969 מונה למפקד מרחב דרום וב-1972 מונה לסגן מפקד משמר הגבול. ב-1974 מונה לסגן מפקד המשמר האזרחי שזה עתה הוקם וכיהן בתפקיד עד 1976. כיהן כיו"ר איגוד הקליעה הישראלי וכיו"ר עמותת הכומתות הירוקות, עמותת מורשת משמר הגבול. תנ"צ אברהם לוין באתר עמותת הכומתות הירוקות תת-ניצב בדימוס אברהם לוין הלך לעולמו, באתר משטרת ישראל, 16 ביולי 2015
אליאטס

אַליַאטֶס (Alyattes) היה מלך לידיה (619-560 לפנה"ס), בנו של סאדיאטס מבית מרמנדי, נחשב מייסד הממלכה הלידית. למשך כמה שנים הוא המשיך את מלחמתו של אביו נגד מילטוס, אך לאחר מכן נאלץ להפנות את תשומת לבו אל מדי ובבל. המלחמה במדי הסתיימה כאשר בשעת קרב האליס, ב-28 במאי 585 לפנה"ס, התרחש ליקוי חמה. הצדדים הלוחמים פירשו את האירוע כאות מהאלים להפסקת המלחמה וכרתו שלום ביניהם, ונהר ההאליס נקבע כגבול בין שתי הממלכות. אליאטס גירש את הקימרים מאסיה הקטנה. הוא גם הכניע את הקאריים, וכבש כמה ערים איוניות, בהם סמירנה וקולופון. סמירנה נבזזה והושמדה, ותושביה הוגלו לכפרים. הוא היה כנראה הראשון לקבוע משקל אחיד למטבעות (שעד אז שמשו כמדליות, ולא היה להם משקל אחיד), וקבע את משקל הסטאטר למשקל של 168 גרעיני חיטה. על המטבעות שלו הוטבע ראש של אריה, הסמל של בית מרמנדי. את כסאו ירש בנו קרויסוס. בתו אַרְיֶאנִיס (אנ') מלידיה הייתה מלכתו של אסטיאגס מלך מדי. ב"היסטוריות", הרודוטוס מספר כיצד המשיך אליאטס את מלחמתו של אביו נגד מילטוס. על פי הרודוטוס, אליאטס פלש מדי שנה למילטוס ועל מנת לשרוף את היבולים במשך כמה שנים. כוחותיו לא פגעו בסוסים ובבתים, על מנת שהמילטים יוכלו לזרוע יבול חדש, אותו יוכלו הלידים לשרוף בשנה הבאה. כך נמשך הדבר עד לסיום המלחמה מקץ אחד עשר שנים. מדיה וקבצים בנושא אליאטס בוויקישיתוף Livius, Alyattes of Lydia by Jona Lendering אליאטס, באתר אנציקלופדיה בריטניקה (באנגלית) 1911 Encyclopædia Britannica/Alyattes Herodotus, 1.16; Sergei R. Tokhtas’ev "Cimmerians" in the Encyclopedia Iranica (1991), several nineteenth-century summaries. Herodotus (1998). The Histories. New York: Oxford World's Classics. p. 9. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יקותיאל אריה קמלהאר

הרב יקותיאל אריה קמלהאר (7 בינואר 1871, י"ח בטבת ה'תרל"א, - 26 באוגוסט 1937, י"ט באלול ה'תרצ"ז) היה ראש ישיבה, רב וסופר יהודי-פולני. כיהן כרב בקהילות ריישא וקארטשין וכראש ישיבה בסטניסלב. חיבר ספרי הלכה ומונוגרפיות על חכמי ישראל. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש לציין גם תאריכים כלליים. יקותיאל אריה קמלהאר נולד בקולושיץ לגרשון קמלהאר שהיה בן ביתו וקרובו של רבי צבי הירש מרימנוב. בשנת ה'תרפ"ז היגר לארצות הברית והתגורר בניו יורק. היה רב בקהילת יוצאי רישא-קארטשין אך פוטר על ידי נשיא הקהילה. בחודש כסלו תרצ"ג התקבל לרב בקהילה החסידית "קשר אחים", אנשי ספרד באיסט ניו-יורק. בכ"ג תמוז תרצ"ג עלה לארץ ישראל והשתקע בירושלים. בשנת תרס"ג הוציא לאור את "הבונה", כתב־עת ראשון מסוגו לענייני "הדת והחיים", ובו תעודות היסטוריות, סיפורים, שירים, משלים, פתגמים ומכתמים. בגלל התנגדות לרעיון הוא לא המשיך בהוצאתו. כן ערך וכתב מאמרים בכלי המבטא "קול מחזיקי הדת" שיצא לאור בלבוב. במאמרו "שלום בפמליא של מעלה" (תרס"ח) ובעוד מאמרים הוא יצא נגד הנוהג בגליציה של רכישת משרת הרבנות בכסף לכל המרבה במחיר, וקומם נגדו רבים. הוא חזה כי תופעה זו תהיה לדיראון כפי שמעשי ה"פאכטורים" (חוכרי האחוזות) נודעו כבר לשמצה. היה מהחותמים יחד עם רבנים אחרים בפולין על כרוז תמיכה בקרן היסוד. הוא גם היה מראשוני הרבנים שהצביעו על הצורך בחינוך דתי לבנות. ארכיונו מופקד במחלקת הארכיונים בספרייה הלאומית בירושלים. היה נשוי לחנה. בנו בכורו הרב ישראל ובנותיו רחל, איטה ובילה ומשפחותיהם נספו בשואה. בניו גרשון ק' גרשוּני, משה קמלהאר (עורך ספרים) וצבי ק' אריאל (סופר) עלו לארץ. הרב קמלהאר חיבר ספרים במגוון תחומים: בהלכה, אגדה, דרוש, מוסר, פלפול, היסטוריה יהודית ופובליציסטיקה. מהם: אהבת הקדמונים, מונוגרפיה על הרמב"ם רבינו אלעזר מגרמיזא, מונוגרפיה חסידים הראשונים, רבי שמואל החסיד ורבי יהודה החסיד דור דעה - ת"ק-ת"ר, סקירה כללית על נושאי דגל התורה דור דעה - ת"ק-תר"כ, סקירה כללית על נושאי דגל החסידות, הוצאה חדשה ה'תשע"ו, הוצאת הוצאת ספרים מעיינותיך מופת הדור, מונוגרפיה על הרב יחזקאל לנדא ה"נודע ביהודה" אם לבינה, תולדות רבי מנחם מנדל מרימנוב. מבשר טוב, תולדות רבי צבי הירש מרימנוב, כתב אביו הרב גרשון והוא ערך והו"ל. התלמוד ומדעי התבל נתיבות התלמוד, כללי התלמוד מקרא קודש, קריאה לעזור לתלמידי חכמים העבודה ואשי ישראל, תוכנית ללימוד "ונשלמה פרים שפתינו" חדותא דשמעתתא, להתיר ספקות וחקירות בהלכה ראש אריה - שאלות ותשובות שילוב המסורות - הגיונות והברקות צבי ק' אריאל, ביו-ביבליוגרפיה: הרב יקותיאל אריה קאמלהאר וכתביו, בקונטרס רשימה של כתבי-יד מעזבונו של המחבר המופקדים בבית הספרים הלאומי והאוניברסיטאי בירושלים, הוצאת ביבליוגרפיה-בנימין, תל אביב 1981 בן-ציון אייזנשטט, קאממעלהאר, יקותיאל אריה, דור רבניו וסופריו, תרנ"ה-תרס"ה, חלק ו, עמוד 60, באתר היברובוקס יהושע מונדשיין, הצופה לדורו, קורות חייו וסקירה ביקורתית על כתביו, הוצאת ראובן מס, ירושלים תשמ"ז יקותיאל אריה קמלהר (1871-1937), דף שער בספרייה הלאומית אוצר הארץ עמ' פ', באתר היברובוקס יהושע מונדשיין, הצופה לדורו, עמ' 86 ארכיון יקותיאל אריה קמלהאר, בספרייה הלאומית לספר הסרוק באתר הספריה הלאומית לחצו כאן
עסק משפחתי (פירושונים)

האם התכוונתם ל... עסק משפחתי – עסק הנמצא בשליטתה של משפחה אחת עסק משפחתי (סדרת רשת) – סדרת רשת ישראלית בכיכובם של מיכאל הנגבי ורודי סעדה עסק משפחתי (סדרת טלוויזיה) – סדרת טלוויזיה צרפתית בת שלוש עונות, המשודרת באתר נטפליקס עסק משפחתי (תוכנית טלוויזיה) – תוכנית מציאות אמריקאית שהופקה על ידי רשת הטלוויזיה בכבלים Showtime עסק משפחתי (סרט) – סרט קולנוע בריטי משנת 2015
תחמסון מצוי

תחמסון מצוי (שם מדעי: Nyctibius griseus) הוא מין של עוף טרופי ממשפחת התחמסוניים (Nyctibiidae) שבסדרת התחמסאים החי באמריקה הלטינית ואמריקה הדרומית. התחמסון ידוע בהסוואתו ודמיונו לגזע עץ מה שמציל אותו מטורפים. מצוי ביערות טרופיים וסוואנות מניקרגואה ועד צפון ארגנטינה ואורוגוואי ונפוץ ביותר בג'ונגלים של האמזונאס, אך מסתגל גם לאזורים חמים ויבשים יותר וכן לקרים מעט יותר. אורכו 33–38 ס"מ והוא משתלב בצבעו וצורתו בענף עליו הוא יושב. המקור שלו חסר את הזיפים שיש לשאר התחמסים, אך הוא בעל עפעפיים גדולות העוזרות לו לסגור את עיניו הכתומות עזות, בשעת סכנה וגופו האפור-חום בצבעי קליפה נראה כחלק מהענף כך. הוא לא אמיץ ביותר וכשיצור שלא רואה אותו מתקרב למרחק קטן ממנו הוא יעוף. ההסוואה עוזרת לו גם לציד חרקים קטנים שאינם רואים אותו והוא פוער את פיו וטורף אותם. התחמסון הוא יצור ליילי שאיננו פעיל כל כך ביום. הנקבה מטילה בעונת הרבייה על ענף בדרך כלל ביצה אחת ולעיתים נדירות שתי ביצים. מדיה וקבצים בנושא תחמסון מצוי בוויקישיתוף תחמסון מצוי, באתר ITIS (באנגלית) תחמסון מצוי, באתר NCBI (באנגלית) תחמסון מצוי, באתר Animal Diversity Web (באנגלית) תחמסון מצוי, באתר האנציקלופדיה של החיים (באנגלית) תחמסון מצוי, באתר GBIF (באנגלית) תחמסון מצוי, באתר עופות טרופיים תחמסון מצוי, באתר atacamaphoto תחמסון מצוי באתר הרשימה האדומה של IUCN
בן כהן

האם התכוונתם ל... בן כהן (איש עסקים) – איש עסקים ונדבן יהודי אמריקאי, ממייסדי חברת בן אנד ג'ריס בן כהן (עבריין) – עבריין ישראלי המקורב לעמיר מולנר שרגליו נקטעו בניסיון חיסול בינואר 2016 בגבעתיים באמצעות הצמדת מטען חבלה למכוניתו בן כהן (פוליטיקאי) – ראש המועצה המקומית הנבחר בבאר טוביה בן כהן (שחקן רוגבי) – שחקן רוגבי אנגלי ופעיל נגד הומופוביה
מיילס

האם התכוונתם ל... איב מיילס – שחקנית ולשית אנתוני מיילס – כדורסלן אמריקאי בן מיילס – שחקן אנגלי ורה מיילס – שחקנית אמריקאית סופיה מיילס – שחקנית אנגלייה סילביה מיילס – שחקנית אמריקאית רוברט מיילס – מפיק מוזיקלי, מלחין ודי ג'יי איטלקי שרה מיילס – שחקנית אנגלייה ערכת מיילס – ערכה המשמשת את הצבא לאימון דו צדדי. מבוססת על ירי קרן לייזר במקום תחמושת חיה אישים ששמם הפרטי הוא מיילס מייל
ליסטרין

ליסטרין (באנגלית: Listerine) הוא מותג של מוצרים לחיטוי הפה, שנוסד בסוף המאה ה-19. בבעלות ג'ונסון אנד ג'ונסון. בהשראת רעיונותיו של לואי פסטר, ובעקבותיו רעיונותיו של ג'וזף ליסטר שהראה בשנת 1865 כי השימוש בחומצה קרבולית יפחית באופן משמעותי את שיעורי הזיהום לאחר ניתוח, פיתח כימאי מסנט לואיס בשם ג'וזף לורנס נוסחה מבוססת אלכוהול לחיטוי כירורגי והכתיר את נוזל החיטוי שלו בשם "ליסטרין" לכבודו של ג'וזף ליסטר. בשנים הראשונות לאחר יצירת נוזל החיטוי דשדשו המכירות ולורנס נחל כישלון כלכלי. שותף שנכנס לחברה בסוף המאה ה-19 קידם את הנוזל בקרב רופאי שיניים כטיפול אוראלי, ובשנת 1914 היה "ליסטרין" למי הפה הראשונים שנמכרו בחנויות בארצות הברית. בקמפיין שיווק אגרסיבי העלתה החברה למודעות ציבורית את נושא ריח הפה והעצימה אותו בעזרת קביעת המונח ״באשת״ (הליטוסיס, כך צוין באתר החברה), כדי לקדם את שיווק מי הפה שלה. הכנסות החברה גדלו בשבע שנים, מ-115,000 דולר ללמעלה מ-8 מיליון דולר. בשנת 2000 נרכשה החברה בידי תאגיד פייזר, ובסוף דצמבר 2006 נמכרה היחידה בפייזר שעסקה במוצרים אלו לג'ונסון אנד ג'ונסון. מדיה וקבצים בנושא ליסטרין בוויקישיתוף אתר האינטרנט הרשמי של ליסטרין (באנגלית) ליסטרין, ברשת החברתית פייסבוק ליסטרין, ברשת החברתית אקס (טוויטר) ליסטרין, סרטונים בערוץ היוטיוב ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.